ZAVOD ZA HITNU MEDICINU POŽEŠKO-SLAVONSKE ŽUPANIJE

Osječka ulica 109,  Požega
STRUČNO VIJEĆE

U Požegi 05. veljače 2025. godine. 
ZAPISNIK SA 02. SJEDNICE STRUČNOG VIJEĆA
ZAVODA ZA HITNU MEDICINU PSŽ
02. sjednica Stručnog vijeća Zavoda za hitnu medicinu Požeško-slavonske županije održana je 05. veljače 2025. godine u 10:00 sati u prostorijama sjedišta Zavoda. 
Sjednici su nazočili:
1. Rihard Perinović, dr.med.- predsjednik Stručnog vijeća
2. LJilja Obšivač, dr.med.- član/zamjenica predsjednika Stručnog vijeća 
3. Ivan Ivanković, bacc.med.techn.- član Stručnog vijeća
4. Miroslav Vondra, medicinski tehničar- član Stručnog vijeća
5. Dejan Štula, medicinski tehničar – član Stručnog vijeća

Ostali:

· Fabijan Barišić, ravnatelj ustanove
Odsutni:

· Mirela Pavelka, bacc.med.techn.- član Stručnog vijeća

Predsjednik Stručnog vijeća Rihard Perinović, dr.med. pozdravio je prisutne članove Stručnog vijeća te je predložio sljedeći 

DNEVNI RED

1. Usvajanje Zapisnika sa prethodne sjednice Stručnog vijeća,

2. Održavanje edukacije za med. sestre/tehničare u PDJ,
3. Razno.

Predloženi dnevni red jednoglasno je usvojen od članova Stručnog vijeća.
AD/1
Članovi Stručnog vijeća jednoglasno su usvojili Zapisnik sa prethodne sjednice Stručnog vijeća Zavoda za hitnu medicinu Požeško-slavonske županije.

AD/2
Predsjednik Stručnog vijeća Rihard Perinović, dr.med. pozdravio je prisutne članove Stručnog vijeća te ih pobliže upoznao s temom današnje sjednice. 
Na današnjoj sjednici raspravljalo se o broju zdravstvenih djelatnika koji se trebaju educirati za rad u prijavno-dojavnoj jedinici Zavoda. Zbog odlaska Vladimira Kladarića u mirovinu potrebna je zamjena u prijavno-dojavnoj jedinici Zavoda. Obzirom na bolovanja/porodiljni dopust potrebno je educirati više radnika. Na edukaciju se šalju dugogodišnji radnici Zavoda koji imaju iskustva na terenu te se uzima u obzir i starosna dob. To je standardna procedura te prioritet imaju stariji i iskusni djelatnici, a na teren se šalju mlađi djelatnici. Inače za rad u prijavno-dojavnoj jedinici potrebno je minimalno tri godine radnog iskustva. Zavod će u sklopu svog Edukacijskog centra održati edukaciju za dispečere medicinske prijavno-dojavne jedinice. Obratili smo se Hrvatskom zavodu za hitnu medicinu te su nam oni kao ovlašteni izdali Rješenje za održavanje edukacije. Na edukaciju se šalje šest djelatnika koji će biti educirani za rad u PDJ. Edukacija je predviđena za ožujak 2025. god. koju će održati ovlašteni nacionalni instruktori. Radnici koji uspješno polože nakon završetka tečaja dobit će valjanu Potvrdnicu koja im je važeća tri godine od trenutka polaganja. Svi djelatnici moraju završiti edukacije i obnoviti svoje Potvrdnice. Zavod će organizirati edukacije u sklopu našeg edukacijskog centra, kao što je već i organizirao, a u slučaju nemogućnosti poslati djelatnike u druge Zavode na edukaciju. Vrlo smo zadovoljni dosadašnjim ishodom jer su nakon edukacije svi uspješno položili. Da naglasim da smo odmah u početku educirali i nova dva radnika Ivana Prpića i Anu Kurić, ali to se radi o edukaciji IHMS koja je održana krajem siječnja i početkom veljače 2025. god.   
Odluka predsjednika SV jednoglasno je usvojena od članova Stručnog vijeća.

AD/3
Pod točkom 3. Nije bilo daljnjih rasprava.  
Sjednica Stručnog vijeća završila je u 10:40 min. 


 Predsjednik/zamjenik Stručnog vijeća:

                                                                                      _____________________________________               

